Robert Stumper

De Nicolas Camille Robert ("Bob") Stumper (ausgeschwat: StümperAm Gebuertsakt, deen op Däitsch verfaasst ass, steet deementspriechend och "Stümper" (État civil vu Gréiwemaacher). De Stumper selwer huet déi franséisch Schreifweis (mat "u") benotzt.), gebuer den 21. Januar 1895 zu Gréiwemaacher, a gestuerwen de 15. Abrëll 1977 an der Stad Lëtzebuerg,Quell: Doudesannonce am Luxemburger Wort 1977, Nr. 93 (22. Abrëll), S. 13, an am Tageblatt 1977, Nr. 94 (23. Abrëll), S. 29. De R. Weiss (1979) gëtt iertemlecherweis de 14. Abrëll als Stierfdag un, dohier dee selwechte Feeler beim J.A. Massard (1990). Eng Randnotiz um Gebuertsakt vum Stumper confirméiert de 15. Abrëll an de Stierfuert Lëtzebuerg. An der Rubrik "Décès" vum Républicain Lorrain vum 17. Abrëll 1977 (Nr. 91), S. 6, ass de Robert Stumper mat sengem éischte Virnumm als Nicolas Stumper ernimmt ginn. war e lëtzebuergesche Cheemiker, Zoolog an Naturwëssenschaftler. De Stumper war Employé op der Arbed. Am Jugendalter war hien och als Foussballspiller bekannt.

 Zweete Weltkrich 
Am Zweete Weltkrich ass de Robert Stumper vum 5. November 1941 bis den 10. Mäerz 1942Rappel, Jg. 2, Nr. 11, Mee 1948, S. 806. vun den Däitschen zu Hinzert internéiert ginn.Massard, J.A., 1990. La Société des Naturalistes Luxembourgeois du point de vue historique. Bulletin de la Société des naturalistes luxembourgeois 91, S. 46 an 155.

1945 gouf hien an d'Assemblée consultative genannt.Als, Nicolas, Robert L. Philippart: La Chambre des Députés, Histoire et Lieux de Travail, Chambre des Députés du Grand-Duché de Luxembourg, 1994Arrêté grand-ducal du 12 mars 1945 portant nomination des membres de l'Assemblée consultative, publizéiert am Mémorial Nr 12 vum 9. Mäerz 1945, S. 91

 De Wëssenschaftler 
International gouf hie bekannt duerch seng wëssenschaftlech Seechomesse-Fuerschungsaarbechten. No him gouf eng nei entdeckten Aart benannt: Epimyrma stumperi Kutter, 1950.

De Robert Stumper war vun 1933 u President vum Daachverband vun de Volleksbildungsveräiner (Associations pour l'éducation populaire) zu Lëtzebuerg. Hie war President vum Comité d'action fir d'Monument zu Éiere vum Moler Joseph Kutter am Park an der Stad Lëtzebuerg am Joer 1969.

Vun 1963 bis 1975 war hie President vun der Section des sciences naturelles, physiques et mathématiques vum Institut grand-ducal.

De Foussballspiller
De Robert Stumper war als Golkipp am Kader vun der Lëtzebuerger Foussball-Nationalekipp vun 1911 u bis 1916, a stoung den 20. Abrëll 1913 am Lännermatch géint Frankräich am Gol.Friedrich, E., 1970. Robert Stumper 75. In: Revue, 25(1970) (4), S. 28-31.De Match op der Websäit vun der IFFH, mat Foto vum "Bob" StumperLëscht vun de Lännermatcher vum Robert Stumper op eu-football.info

 D'Famill 

De Robert Stumper huet sech de 25. Mee 1926 mat der Marthe Anne Henriette Mersch bestuet. Si war de 14. Abrëll 1901 gebuer; hir Eltere waren den Eugène Mersch an d'Marie Müllendorff.Personnagen: Marthe Anne Henriette Mersch, 14. April. Lëtzebuerger Journal 2001, Nr. 72 /14./15. April), S. 31.

 Gielercher an Éierungen 




Den 19. September 1985 huet de Schäfferot vun der Stad Lëtzebuerg decidéiert, eng Strooss am Quartier Gaasperech nom Robert Stumper ze benennen. Dës Rue Robert Stumper verbënnt d'Rue Fr. W. Raiffeisen mat der Rue Émile Bian.Fanny Beck: Was bedeuten die Straßennamen der Stadt? In: Ons Stad 79/2005, S. 32. 

Publikatiounen
Stumper, Robert, 1949. Gestapo-Terror in Luxemburg. Esch-sur-Alz.: Impr. H. Ney-Eicher. 40 p.
Stumper, Robert, 1951. Souvenirs d'Hinzert. In: Rappel, Organe de la Ligue luxembourgeoise des prisonniers et déportés politiques, 6 (6), S. 309-317.
Stumper, Robert, 1951. Hinzert. In. Livre d'or de la Résistance luxembourgeoise de 1940-1945 / éd. sous les auspices de la L.P.P.D. par Nicolas Bosseler et Raymond Steichen. H. Ney-Eicher, Esch-sur-Alzette, S. 47-51.
Stumper, Robert, 1951. Études myrmécologiques. X. La myrmécobiose (avec une figure). Bulletin de la Société des naturalistes luxembourgeois 55: 31-43. 

Literatur
 Massard, J.A., 1990. La Société des Naturalistes Luxembourgeois du point de vue historique. Bulletin de la Société des naturalistes luxembourgeois 91, S. 5-214 (Robert Stumper: S. 154-156). 
  Weiss, René, 1979. Robert Stumper, 1895-1977. Archives de l'Institut grand-ducal de Luxembourg, Section des sciences naturelles, physiques et mathématiques, N.S. 38(1977/1978), S. 15-25.

 Kuckt och 
 Lëscht vu lëtzebuergeschen Zoologen

Kategorie:Gebuer 1895
Kategorie:Gestuerwen 1977
Kategorie:Spiller vun der lëtzebuergescher Foussballnationalekipp
Kategorie:Lëtzebuergesch Cheemiker
Kategorie:Lëtzebuergesch Zoologen
Kategorie:Lëtzebuergesch Naturwëssenschaftler
Kategorie:Officier de l'ordre de la couronne de chêne
Kategorie:Commandeur de l'Ordre de Mérite du Grand-Duché de Luxembourg
Kategorie:Chevalier de la Légion d'honneur
Kategorie:Membere vun der Assemblée consultative
Kategorie:Membere vun der Section des sciences naturelles, physiques et mathématiques vum Institut grand-ducal
Kategorie:Persounen, no deenen eng Struktur zu Lëtzebuerg genannt ass